Ըստ Global Financial Integrity զեկույցի՝ վերջին 10 տարվա ընթացքում երկրից արտահանվել է շուրջ $10 մլրդ: Թիվը կարող է մոտավոր լինել, բայց անգամ այդ դեպքում (և մնացած հավասար պայմաններում) համապատասխան տնտեսական միջավայրի, հավասար հնարավորությունների, իրավունքի գերակայության, արդարադատության անկողմնակալության և օրենսդրության հստակության և կանխատեսելիության պայմաններում մեծ հավանականությամբ և գրեթե ամբողջությամբ այդ գումարները կմնային Հայաստանում, կստեղծեին նոր ձեռնարկություններ, նոր աշխատատեղեր, գործարար և հանրային նոր մշակույթ, կստեղծեին ՀՀ քաղաքացիների անձնական անվտանգության իրական երաշխիքներ, կխթանեին կրթության և գիտության առաջավոր մի շարք ուղղությունների զարգացմանը…